**OBČINA RENČE-VOGRSKO PREDLOG**

**OBČINSKI SVET SKRAJŠANI POSTOPEK**

*NASLOV:*

## ODLOK O spremembah in dopolnitvah Odloka o OGLAŠEVANJU

*PRAVNA PODLAGA:*

* 29. člen Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE),
* 8. člen Zakona o volilni in referendumski kampanji (Uradni list RS, št. 41/07, 103/07 – ZPolS-D, 11/11, 28/11 – odl. US in 98/13),
* 18. člena Statuta Občine Renče-Vogrsko Uradni list RS, št. 22/12 – UPB, 88/15 in 14/18).

*PREDLAGATELJ:*

Tarik Žigon, Župan

*PRIPRAVLJALEC:*

Župan, občinska uprava

*OBRAZLOŽITEV:*

Predlog odloka obravnava in ureja način opravljanja dejavnosti oglaševanja na javnih površinah in na površinah na katerih ima občina lastninsko, stvarno ali drugo pravico.

Z objekti in napravami za oglaševanje, ki so na seznamu stalnih lokacij objektov in naprav upravlja javna gospodarska služba (režijski obrat), ki te objekte in naprave tudi vzdržuje.

Na objektih in napravah, ki jih postavi občina, lahko oglašujejo pravne osebe in fizične osebe, vendar le na podlagi vloge, ki jo oddajo občinski upravi ter ob plačilu stroškov nameščanja in odstranjevanja.

Seznam lokacij stalnih objektov in naprav za oglaševanje sprejme in objavi župan. Isto tako cenik storitev nameščanja in odstranjevanja plakatov sprejme župan.

V predlogu odloka so navedene tudi dolžnosti oglaševalca in izvajalca javne službe glede dejavnosti oglaševanja in vzdrževanja objektov in naprav za oglaševanje.

Krajevne skupnosti, javna podjetja in javni zavodi, katerih ustanovitelj ali soustanovitelj je občina, društva in klubi na območju občine ipd. oglašujejo sami na objektih s katerimi upravljajo.

Glede pogojev in načina oglaševanja za potrebe volilne kampanje se neposredno uporablja

Zakon o volilni in referendumski kampanji.

Nadzor nad izvajanjem tega odloka opravlja pristojni organ občinske inšpekcijske in redarske službe.

Predlaga se sprejetje odloka po skrajšanem postopku zaradi manj zahtevnih sprememb.

*OCENA STANJA:*

Na območju občine Renče-Vogrsko je stanje glede oglaševanja na stalnih lokacijah neurejeno.

*FINANČNE IN DRUGE POSLEDICE:*

Odlok nima neposrednih finančnih posledic. Občina lahko pričakuje prihodek z zaračunavanjem stroškov nameščanja in odstranjevanja plakatov, vendar bodo nastali tudi dodatni stroški režijskega obrata.

Pripravil:

Primož Plahuta

Strokovni sodelavec VII/2 (II)

Predlog odloka:

Na podlagi 29. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE), 8. člena Zakona o volilni in referendumski kampanji (Uradni list RS, št. 41/07, 103/07 – ZPolS-D, 11/11, 28/11 – odl. US in 98/13) in 18. člena Statuta Občine Renče-Vogrsko Uradni list RS, št. 22/12 – UPB, 88/15 in 14/18) je občinski svet Občine Renče-Vogrsko na \_\_\_\_\_\_\_ seji dne \_\_\_\_\_ sprejel

O D L O K
o spremembah in dopolnitvah Odloka o oglaševanju

**1. člen**

V Odloku o oglaševanju (Uradno glasilo Občine Renče–Vogrsko, št. 6/2011) se v 6. členu tretji odstavek spremeni tako, da se glasi:

»Seznam lokacij stalnih objektov in naprav za oglaševanje določi župan in jih objavi na spletni strani občine«.«

**2. člen**

12. člen se spremeni tako, da se glasi:

»Osebe, ki želijo oglaševati na objektih in napravah za oglaševanje (v nadaljnjem besedilu: oglaševalci), ki jih je postavila občina, posredujejo občini vlogo za oglaševanje.«.

**3. člen**

18. člen se spremeni tako, da se glasi:

»Cenik storitve nameščanja oglasov in plakatov določi župan.

Plačila nameščanja oglasov in plakatov so oproščene osebe iz 5. člena odloka, ki ureja občinske takse.«.

PREHODNA IN KONČNA DOLOČBA

**4. člen**

Župan izda seznam lokacij stalnih objektov in naprav za oglaševanje iz tretjega odstavka spremenjenega 6. člena odloka in cenik storitve nameščanja oglasov in plakatov iz prvega odstavka spremenjenega 18. člena odloka v enem mesecu od uveljavitve tega odloka.

**5. člen**

Ta odlok začne veljati naslednji dan po objavi v Uradnih objavah v občinskem glasilu, uporabljati pa se začne 1. februarja 2024.

Št.

Bukovica, dne

 Tarik Žigon

 župan